6

ISIGIDIMI SAMAXOSA, FEBRUARY 1, 1881.

EPENDULA U DANISO BULUBE.

Natal, December 2nd, 1880.

Nkosi yam Mhleli we *Sigidimi*

Ndipe indawana yalamazwana am ndipendule umzalwana u Mr. Daniso Bulube.

Mzalwana, asikuva kakuhle ukuba utinina ngemipu. Usuke uquke yonke into engumntu xa uteta ngemipu ngapandle kwesizatu esenziwe yimipu. Ingatengwa nokuba ngubani, ukulwa kubangwa zintliziyo ezi ngalungileyo.

1. Ukuba kuko abati u Rulumente umise umteto ombi lo woku hlutwa intonga ebesise siziqelile, singaba gwebana ngapandle kwesizatu? hai.
2. Ukuba inkosi inenkomo ezininzi baze bati abantu bayo lenkomo intle, leya imbi, bazuza ityalana ngo kwenjenjalo, hai.
3. Mna ke mfo ka Bulube kuseloko kwabako ululo ngo 1873 andiva sizatu sikulu ngemipu, ngapandle kwesika Morosi, owati akona unyana wake ngokuba amahashe abelungu wamvumela ngokutemba imipu ne. ndawo yenqaba. Labonakala icala elali nemipu ngalomini kwa Morosi. Uti kanjalo mfo ka Bulube u Rulumente waye ngafanele ukuvumela o *studu* ukutenga imipu.

Manditi kuwe Bulube ukuba imipu uyifunela ukubulala umlungu’ msa ukuyitenga, ayikufanele. Mna nanamhlanje ukuba bendingavunyelwayo ngu Rulumente ukuba ndiwutenge, ndingawutenga ube yintonga yam, ndingoyiki nto kuba ndingunyana wake. Kuka futi ndiba nayo imipu ngomnyaka we 1863 andizange ndibulale umntu ngayo. Nakuba bebeya kuyitenga bonke abantu imipu bebeya kunceda ntonina? Anceda ntonina ama Zulu ngayo, ahlutwa eyipete. Selencamile kuba ahlutwa exobile. Namhla abelungu banezicaka ezilungileyo kwa Zulu, ezazi ngavumi ukumsebenzela umlungu. I Gospel iqubeka kakuhle kwa Zulu, yayi vingcelwe ngapambili kusitiwa mayingezi iza kona abantu benkosi u Cetywayo. Namhla bayishumayela ngesi bindi abafundisi. Namhla atobile ama Zulu ati besingamazi ukuba unje umlungu. U Sikukuni no Morosi bayihlutwa beyipete imipu yabo. No Mshweshwe ayikunceda luto imipu yake—Kufuneka betenge imipu ize bayihlutwe beyipete ukuze kupele ukuti sizinkosi nati, baye beya kululamela imiteto ka Rulumente ne Gospel.

Ndisicaka sako.

Henry Msimang.

IZINTO NGEZINTO.

Iruluneli entsha.—U Sir Hercules Robinson, ugaleleke e Kapa ngomhla wama 22 ku January. Lwanga ulaulo lwake lungasifikela noxolo, no konwaba!

U Mditshwa uzinikele kwi Mantyi yake u Mr. Welsh kulecawa idluleyo umzise ekampini wamnikela ku Col. Wavell. Siya kolwa ukuba uya kuziswa e Qonce ngu Capt. Gray.

U Capt. Gordon wase Bayi, ufumene kwenye indoda yakwa kona i £500 ukuba aye endaweni yayo e Lusutu. Kuvakala ukuba londoda irole lomali ingako yenye yaba qeshwa bakwa Rulumente!

U Mr. William B. Chalmers unyana wamazibulo womfundisi ob’ese Gwali, uza kuba yimantyi yase Qonce endaweni ka Mr. Innes okuvakala ukuba uza kuba yi Under Secretary ye Micimbi yaba Ntsundu, oko kukuti, umncedisi woyena Mpatiswa walo Micimbi ongu Mr. Ayliff.

U Mrs. Chalmers, umhlolokazi womfundisi wase Gwali, ohlala apa e Alice wapuke itambo lengqosha ngayo lecawa ngokusuka kubukuqe inqwelana yezandla abekwele kuyo. Ngumfundisikazi obudala bungapezulu kwi minyaka ema 70. Imbi ke ingozi enjalo kwintanga engako. Sinosizi olukulu ngayo longozi, sitemba ukuba wobuya apile kuyo.

Ababaleke imfazwe.—Ipepa lezaziso zakwa Rulumente i *Govern­ment Gazette,* inoluhlukazi olude lwama gama ama volonti abaleke imfazwe yase Lusutu. Kwaziswa ukuze abanjwe pi-na-pi apo abonwe kona. Inkoliso ngokukodwa ebalekayo nakuba eko amanye amaqela, zi *Cape Mounted Rifles* ne *Diamond Fields Horse.* Makube kushushu, fanel’ ukuba asafuna ukupozisa!

Ukuzi bulala okubi.—Intombazana egama lingu Maria van der Sandt, ebi hlala kumkwe wayo u Jacob Mazom, e Summer Hill, Tarkastadt, kumhlaba ka Mr. E. Goddard yazibulala. Iminyaka yobudala bale ntombazana li 16. Yaye ifilishwa lisoka elingu Louis Nel, ohlala kwisitili sase Adelaide, eyaye ilindele incwadi evela kuye nge Chistmas, yokumisa usuku lomtshato wabo. Elitemba layo lidanisiwe, yaba selusizini olukulu kwatyafa nentliziyo. Ite bakubona ukuba basalele abazihlobo zayo xa limkayo ilanga, yatabata intambo yayi bopelela emnculubani ose caleni le dam yazi xoma. Kute emva kwoko umsakwayo eyokuka amanzi edamini wotuswa kukubona isitumbu silenga-lenga emnculubeni. Befikile abantu bafike sele polile. Liye kumkangela Igqira ne Mantyi bagqiba ekutini uzibulele ete piti.—*Penny Mail.*

Inkomo ezi tinjwe emfazweni.—Uti omnye ukubala encoma ubuninzi bazo. “Anditeti ngazo, azi kangeleki ngohlobo lwemfuyo; ngati zinkumbi; eza kwa Gcaleka ngati zazinge ngaka. Ezi azi nqweneleki.” Kuvakala ukuba ziyafa kakulu yimofu ; zaye kanjalo zitengiswa ngamanani amancinane kakulu.

Odutyulweyo—Kute ngo Mvulo xa limkayo akubon’ ukuba um Zulu owaye nxila esabeta umfazi wake bekwi station sika Railway ekutiwa yi Lapkaunna, utetiswe li Navvy elitile elali nompu, uye kulo um Zulu epete induku yake, emnyanzela ukuba azihlanganisele ngokumdubula. Um Zulu ube namanxeba ama 75 ehagile noko angafanga. Ubanjiwe um Navvy lowo.

Igqweta la komkulu.—U Mr. Upington upumile kumsebenzi wokuba li Gqweta la Komkulu, *Attorney General,* ngesizatu soku ngapili kakuhle. Osendaweui yake ngu Mr. Leonard. Akuvakali ukuba upumile kanye nga ngokuba angabi sabi nanto yokwenza emacebeni akwa Rulumente. Bokumbula abanye babafundi betu ukuba le ndoda ipumayo namhla, yile idunyelwe yinteto yokuba, “*Abantu abamnyama beli lizwe bazi ntshaba zo Mlungu ngemvelo”!*

Aba banjwa be mfazwe yase batenjini.—Kusand’ ukudlula kulenyanga ingu January intsizana zaba banjwa ekutiwa ngabe mfazwe yase Batenjini ezi mayela kumakulu omane. Kuvakala ukuba esinye sezo zipango zalonyanga sapelela pezu kwabo, kuba batiwa gwa nge yard engenaso nesikuselo esi sentloko e Kei Road, apo latetwa kona ityala labo, bagwetywa ukuba baye kusebenza e Diamond Fields, befumana isheleni ezi 2s. 6d ngemini. Bangene e Monti baya kudlula ngase Kapa.

U Mr. Charles J. Levey.—Kuvakala ukuba ama Ngesi abe nemihlaba kwelaba Tembu arole imali zoku tengela imantyi yabo u Mr. C. J. Levey isitya esenziwe nge ntsimbi ezintle. Kuvakala ukuba naba Ntsundu bahlanganisa imali zokumpa ibaso lento abampa yona. Siyi bulela kakulu lendawo yenziwa ngabemi base ba Tenjini; sitemba kanjalo ukuba amalinga abantsundu opumelela kakuhle, bamnike ibaso elifanelekileyo, kuba unyana ka Levey ngumhlobo wenene kuhlanga oluntsundu. Siya vuya ukuva ukuba ubuyela kwa kwindawo yake yobu Mantyi kwa Cofimvaba.

E Ireland izi pitipiti zise kwanjalo. Isizeka bani sazo yimbandezelo abakalazela yona abaqeshe imihlaba ko no tenga, bati irafu abazibizwayo zigqite emgceni; kekaloku onotenga abavumi ukuba cutela. Itunuke lonto ezinye izilonda ekude kwa vuka amadoda anje ngo Mr. Parnell nabanye, ezite inteto zabo zabanga ukuba umteto unga katalelwa bani, onotenga. U Rulumente ulinga konke noko ukuba kubeko ubulungisa; kwa no mteto wona utotyelwe. Wongeze base mgcipekweni kwinani lamasoldati abe kona kakade; kutiwa umkosi kwelozwe umayela ngoku kuma 30,000. Inxenye yamadoda abange ezi zipitipiti amangalelwe.

ISIDLO SOMTSHATO WE BONGO.

Kuvakala indaba zokufa kwabantu e Tennessee e America, bebulawa yi tyefu. Babeye emtshatweni wendoda egama lingu Joel Hembree. Kunoyishwe kunene izihlobo zomyeni nomyenikazi, wabe lomtshato wawungo webongo. Izidlo zazi zininzi. Kwangenwa kwesoku qala isidlo aba noyishwa badla bazibulala; salandela ese sibini inxenye yaqala ukuva kuko into ezi pitizelayo esi swini. Ite yakuzibika yawiwa nge ntsini ngabanye. Mayela ngo 11 wase busuku baziva bonke kaloku bento yimbi, kwati kwa ngexeshana elifutshane ama 27 ati “ti” ingqondo. Abasa sindileyo abancedanga nto ukuvusa ababo. Kwatiwa za ukusinga emagqireni. Masesi siti kwelo nani kwafa i 6, abanye basinda ebugqagaleni. Isizatu sako konke oku, Usontombi waye tenge nge­mini engapambi kweyo mtshato ityefu apa ekutiwa yi “*Arsenic”* efana netyuwa ukuba abulale onomyayi ngayo; koko uyiyeke yalalalala ekitshini saza isicaka ekupekeni izidlo zomtshato kanti site di letyefu. Nina batanda ukuya emitshatweni lumkani, ngokukodwa nina qela liya lingamenywanga!

EZO CINGO.

E TRANSVAAL.

Kuvakala idabi eli liwe nge 28 ku January e Transvaal, eliya kuti ukuba ezo ndaba ziyi nene zisikumbuze into yase Sandlwana, nge 1879, kutiwa kubulewe ama 230 amasoldati e 58 Regiment, kubulewe u Colonel Deane ne nkosi zama soldati ezi 7. Akuna kuxelwa inani elifileyo lama Bulu, kodwa kutiwa akafanga kakulu.

I Ruluneli yase Natal, engu General Colley, ite malike lixole okwe xeshana. Abafileyo, nabazi ngxwelera, ibazise ekampini.